khistorydata/jeongjo-sjw-relations huggingface dataset:
정조 10년
李祖承。以都摠府言啓曰。今日入直內三廳武兼禁軍及軍兵等。中日習射。請出標信。傳曰。知道。
정조 10년
李祖承啓曰。御營廳將官來言。今日本廳軍兵。日次私習云矣。敢啓。傳曰。知道。
정조 10년
傳于李祖承曰。在外承旨許遞。前望單子入之。
정조 10년
承旨前望單子入之。李夔落點。
정조 10년
金尙集啓曰。新除授右副承旨李夔。卽爲牌招察任。何如。傳曰。允。
정조 10년
吏曹參判參議前望單子入之。參判沈豐之。參議趙鼎鎭落點。
정조 10년
傳于金尙集曰。軍士房承旨入侍。
정조 10년
兵曹參判前望單子入之。尹蓍東落點。
정조 10년
兩司長官前望單子入之。大司憲蔡弘履。大司諫宋鍈落點。
정조 10년
傳于金尙集曰。提調持湯劑入侍。
정조 10년
以東萊府使狀啓。倭船及漂人船問情事。傳于李祖承曰。亦以留鎭將書塡。忽稱假將。亦關邊情。該萬戶拿致嚴棍捧供狀聞事。分付該水使。
정조 10년
以刑曹都囚徒。傳于李祖承曰。李聖彬嚴刑一次島配。金召史嚴刑定配。楊德福處通逆宦罪。刑推一次定配。此後更有此等之事。竝與次知中官刑配。斷不可已。內侍府書員。捉來分付。
정조 10년
傳于李祖承曰。因獻官付標事聞之。受誓戒。三更前已爲之云。二更誓戒。前所未聞。當該初獻官。亟施不敍之典。以懲日後。
정조 10년
以守禦使狀啓南漢軍餉添補會錄事。傳于李祖承曰。甲辰條添餉大米入庫實數。竝與米色。當從近摘奸。以考其虛實餉。先爲知悉事。回諭。
정조 10년
以慶尙左水使狀啓。倭船及漂民船領付事。傳于李祖承曰。雖是尋常漂人。領付邊報。何等莫重。初七日。以二十七日書報。而該僉使只請決棍。寧有如許紀律。該水使柳孝源爲先越捧一等。僉使李運祥。拿問處之。其代明日政差出。
정조 10년
以統制使狀啓。倭船及漂民船止泊後問情事。傳于李祖承曰。漂人事。前後申飭。果何如。向來事後。更有申飭。則又以本道沿海邑民人。如是漂泊。事極駭然。此後更加嚴飭事。回諭。
정조 10년
吏曹口傳政事。以柳文養爲兵曹佐郞。
정조 10년
朴蓍壽改差。代以金祖淳爲假注書。
정조 10년
金尙集啓曰。假注書金祖淳時無職名。令該曹。依例付軍職。冠帶常仕。何如。傳曰。允。
정조 10년
以李彦邦囚單子。傳于李祖承曰。保放。
정조 10년
以李家煥囚單子。傳于李祖承曰。保放。
정조 10년
以李德鉉李宗烈囚單子。傳于李祖承曰。此等不畏法之新進。宜令知有國綱。姑爲仍囚。待推鞫收殺後捧供。
정조 10년
李祖承。以都摠府言啓曰。副摠管柳鎭恒。以禁衛營中軍軍兵等。中日試放事。南別營晝仕出去之意。敢啓。傳曰。知道。
정조 10년
李祖承。以備邊司言啓曰。北京回還漂民。全羅道濟州人李應春等十一人。康津人朴直健一人。縣次替送。纔已上來。故使本司郞廳詳細問情後。所供辭緣。別單書入。而今無留置更問之事。下去時分付沿路各道。使之善爲饋食。所騎刷馬次次替給之意。亦爲分付。何如。傳曰。許多民命之生還。極爲奇幸。分付賑廳。優給糧資。仍令嚴飭沿路。次次給糧。處付各該地方官。
정조 10년
李祖承。以義禁府言啓曰。時囚罪人李家煥保放事。命下矣。李家煥保放之意。敢啓。傳曰。知道。
정조 10년
李祖承。以義禁府言啓曰。平安監司鄭一祥狀啓據刑曹粘目內。阿耳前僉使李彦邦移本府處之事。允下矣。李彦邦今方待命。卽爲拿囚之意。敢啓。傳曰。知道。
정조 10년
丙午正月二十五日辰時。上御重熙堂。藥房提調持湯劑入侍時。左承旨李祖承。假注書金祖淳。記注官金健修。記事官李崑秀尹行任。藥房提調徐有隣。原任直提學徐有防。檢校直閣徐鼎修徐龍輔。以次進伏訖。有隣曰。聖候調攝之節。若何。上曰。別無加減。而自今日湯劑停止。好矣。命書傳敎曰。朝官年八十。士庶人年九十以上每歲加資。載在法典。而在京朝官。按例陞資。而外此京外士庶人及外邑朝官。銓曹無以知之。須有子孫上言。然後始乃覆奏。在朝家尊年之意。不宜如是斑駁。自今年爲始。京則五部搜訪。外邑則各該地方官躬親訪問。報于京兆及巡營。別單或狀聞。而明年應資人。趁今歲前入啓。待歲初政加資下批。夫人封爵。準此例。自予御極以來。歲首必命開政。專爲老人之陞資也。如是申飭之後。歲首下批。亦宜有劃一之規。自明年每於正月初二日。以老職加資下批政事入稟事。定式施行。仍令吏曹。以此傳敎。知委京外坊曲。今年則係是令初。隨報來使之啓聞。待啓下續續下批事。分付吏曹。命書榻敎曰。左副承旨同副承旨入侍。出榻敎徐有成李敬一追入進伏。命書傳敎曰。百官所懷。先令各該司堂上爛商。仍又聚會廟堂。更加看詳。可以草記者草記。可以貼目者貼目以啓。待批下作成冊子。藏于廟堂。以爲後考之地。命書傳敎曰。各司回啓有命。六曹堂上不可不備員。吏曹參判參議前望單子入之。待下批牌招。禮曹兵曹刑曹參議。難付生手。竝仍任前職。亦爲牌招察任。自今日專意擧行。命書榻敎曰。兵曹參判前望單子入之。待下批牌招察任。上曰。兩司長官前望單子入之。出榻敎上進御湯劑訖。命有成書百官所懷。批答凡十餘度。有成書訖。仍命持歸院中。有成退去。上曰。兵曹郞廳口傳差出。出榻敎命書傳敎曰。今因肅單。始聞知平安都事金致光。卽翼虎將軍之支孫云。因此若有落仕之擧。是豈朝家收錄之意。待窠更爲內擬事。分付。命書傳敎曰。政官待明朝牌招開政。上曰。許湜所懷。批答已下。承旨持往閤門外。召湜面頒。敬一承命出。仍命退。諸臣以次退出。
정조 10년
行都承旨金尙集坐。行左承旨洪益弼坐直。右承旨未差。左副承旨李祖承坐。右副承旨徐龍輔內閣直。同副承旨未差。注書金孝建仕一員未差。假注書金祖淳仕直。事變假注書李宗烈仕。
정조 10년
李祖承啓曰。領敦寧鄭存謙。左議政洪樂性。判府事金熤爲承候來待矣。傳曰。入侍。
정조 10년
李祖承啓曰。藥房都提調徐命善。提調徐有隣。副提調金尙集爲承候來待矣。傳曰。入侍。
정조 10년
傳于李祖承曰。當該承旨罷職。
정조 10년
傳于李祖承曰。承旨未差之代。前望單子入之。待下批牌招察任。
정조 10년
以慶尙左水使柳孝源。倭船漂風事狀啓。傳于李祖承曰。金㷞之稽忽。無異於李運祥。亦爲拿處。
정조 10년
李祖承啓曰。新除授吏曹參議趙鼎鎭方在罷散中。何以爲之。敢稟。傳曰。敍用。
정조 10년
金尙集啓曰。吏曹判書金魯鎭。參判沈豐之。參議趙鼎鎭牌不進推考傳旨及罷職傳旨。今方捧入。而開政命下之後。如是違牌。不卽擧行。事甚未安。判書參判。竝更卽牌招開政。何如。
정조 10년
以吏曹參議趙鼎鎭牌不進罷職傳旨。傳于李祖承曰。只推。更爲牌招。
정조 10년
以大司諫望筒。傳于李祖承曰。勿施。
정조 10년
李祖承。以吏批言啓曰。司䆃寺僉正尹昌胤呈狀內。身病甚重。勢難察任云。今姑改差。何如。傳曰。允。
정조 10년
有政。吏批。判書金魯鎭。參判趙時偉。參議李集斗進。行都承旨金尙集進。以洪益弼洪明浩爲承旨。李濟萬爲執義。朴長卨爲獻納。曺允大爲兼弼善。趙時俊爲兼同經筵。李義綱爲司䆃僉正。李在沅爲社稷令。嚴鑄爲奉常提調。具善復爲軍器提調。韓弘裕爲龍宮縣監。
정조 10년
兵批。判書徐有隣進。參判尹蓍東病。參議李夔入直進。參知未差。右副承旨徐龍輔進。以兪彦鉉爲曹司五衛將。林永老爲宣傳官。李邦祜洪健祚爲武兼。閔百恒爲釜山僉使。朴晉陽爲多大浦僉使。副護軍單具明謙。副司直單金履素李聖圭申大升金魯淳李亨元權李泰永洪明浩洪周萬李復永徐美修成種仁。副司果單李鼎勳。副司正單金祖淳申巖。權管單具瓊泰。
정조 10년
以兵曹重試對擧別試武科初試規矩單子。傳于李祖承曰。規矩依丙辰年例。二技取二技。
정조 10년
金尙集。以禮曹言啓曰。臣文源與戶曹判書臣趙㻐。進詣大報壇奉審。則樽所床巾一件破。白紬床巾一件破。壇上西邊紅箭門柱木橫木竝腐傷。壇下方甎庫庫破。牛鼎耳三。羊鼎耳一。豕鼎耳一竝破。扃六介柄兺破。篳六介。匕二介。方羃四介。圓羃八介。篚五介竝破。曲水油芚三番破。磁碗八立。沙樽一坐。沙大貼二立竝破。香廳地衣白紋席一張破。雉尾箒二柄。雉尾兺破。典祀廳地衣白紋席一張破。仰遮六油芚一番。衛軍所着黑衣一件。靑鞋二件竝破。闕字牌雨備一件破。從享位褥二件破。拜席二立破。紙榜書寫時所用四幅單袱一件破。奉室風遮草芚二浮破。工人所着紅紬衣六件破。皁紬衣十四件。白紬中單十八件破。白紬裙九件破。白紬帶五件破。金銅革帶十一件破。价幘冠四件破。進賢冠十件破。皮弁冠五件破。白布襪五件破。烏皮履十五件破。竝改備。柳笥一部破。磬匣五介破。修補。角槌四柄破。瑟一坐匣兺改備。舞翟六。雉尾兺破。壇上白布遮日五十幅一浮內。五幅破。黃綿絲小束乼一艮衣破。從享位白布揮帳二浮內。五幅破。竝改備。趁卽改備修補之意。分付各該司。何如。傳曰。允。
정조 10년
徐龍輔。以義禁府言啓曰。時囚罪人李彦邦保放事。命下矣。李彦邦保放之意。敢啓。傳曰。知道。
정조 10년
李祖承。以刑曹言啓曰。因本曹都囚徒。李聖彬嚴刑一次島配。金召史嚴刑定配。楊德福交通逆宦罪。刑推一次定配。此後更有此等之事。竝與次知中官刑配。斷不可已。內侍府書員捉來分付事。命下矣。依傳敎。罪人李聖彬金召史楊德福等各嚴刑一次後。李聖彬全羅道興陽縣鹿島鎭。金召史慶尙道固城縣。楊德福咸鏡道慶源府。竝定配所。卽爲押送。仍又捉致內侍府書員。謹以傳敎內辭意。嚴飭分付之意。敢啓。傳曰。知道。楊德福。他道定配所。可也。
정조 10년
丙午正月二十六日辰時。上御誠正閣。藥房三提調。時原任大臣承候入侍時。藥房都提調徐命善。提調徐有隣。副提調金尙集。領敦寧鄭存謙。左議政洪樂性。判府事金熤。原任直提學吳載純。原任直閣李秉模徐鼎修徐龍輔。記事官金孝建李崑秀尹行任。醫官吳道炯康命吉丁文壽。以次進伏訖。命善曰。夜來聖候諸節。若何。上曰。以微感數日不寧。今已少愈矣。存謙曰。寢睡水剌之節。若何。上曰。夜間煩鬱不能善睡矣。樂性曰。朝參日久。臨寒殿酬接亦多。臣已不勝悶迫矣。命善曰。令醫官診察。若何。上命入診。道炯進伏診候。退伏仰奏曰。脈候左右部沈。似有外氣矣。命吉診候退奏曰。脈候似有滯意矣。文壽入診退奏曰。脈候沈滯。似有表氣矣。命善曰。議進湯劑。似好矣。命議湯劑。道炯等曰。養胃湯加人蔘三分。似好矣。上曰。太燥。正氣散。拔蘇葉。何如。文壽曰。正氣散。去蘇葉。加人蔘三分則似好矣。命自今日製進。樂性曰。士族婦女年九十封爵。載在法典。而故縣監李最之妻年今九十二。而以庶名不得封爵云。最之旣經守令。則不但與白徒庶類有間。一名之人。自是士族之子若孫。則似當傍照士族之例。而事係恩典。令該曹稟處。何如。上曰。諸大臣之意。何如。存謙曰。俄已與聞此議。而臣亦以爲。宜用士族之例矣。命善曰。俄聞左相之言。臣亦以爲然矣。熤曰。士族之一名。亦可謂士之族也。樂性曰。諸大臣之議旣如此。李最之妻。依士族例封爵。此後則依此例定式擧行之意。分付該曹。何如。上曰。依爲之。出擧條樂性曰。漂民出送事。禮部咨文出來矣。以來頭使行別伸謝悃之意。令槐院撰出回咨。正書安寶後。定禁軍騎撥下送于灣府。使之傳給鳳城將處。以爲轉致北京之地。何如。上曰。依爲之。出擧條樂性曰。監察茶時。事體不輕而重。昨日經宵不稟。竟致闕却云。政院事誠寒心矣。不可無警。當該承旨罷職。刑曹參議仍任傳敎。政院誤認擧行。其所做錯亦甚非細。當該承旨從重推考。刑曹參議仍任單子。以朴天行改付標。宋鍈大司諫仍任。何如。上曰。依爲之。出擧條樂性曰。伏見傳敎下者。有老人加資每於歲首擧行事定式之命。尊年之聖意。不勝欽仰。因此而有仰達者。似聞嘉善姜杭。今年卽大科回榜。前同敦寧尹光紹。今年卽小科回榜云。在前毋論大小科回榜之人。必關由朝家。然後始爲謝恩遊街。故敢此。仰達矣。上曰。依爲之。大科回榜。尤係稀異之事。令本道優給宴需。兩人氣力。如可强力登道。上來時。令沿路各該地方官給馬。可也。出擧條上曰。左承旨使之入侍。賤臣承命出。與左承旨李祖承進伏。上命書榻敎曰。昨日入直兵曹堂上罷職。命退。承史以次退出。
정조 10년
丙午正月二十六日申時。上御重熙堂。承旨入侍時。右副承旨徐龍輔。假注書金祖淳。記事官李崑秀尹行任。以次進伏訖。上命書傳敎曰。大司成聞有實病。許遞。以承旨有闕政事。取稟。命書傳敎曰。明日爲之。以在京無故人差出。俄有無故人差出之命。而點下者皆違牌。政官事極爲未安。參政政官從重推考。命退。承史以次退出。
정조 10년
行都承旨金尙集坐。左承旨未差。右承旨未差。左副承旨李祖承坐直。右副承旨洪仁浩推鞫進。同副承旨徐有成坐直。注書金孝建仕一員未差。假注書金祖淳仕直。事變假注書李錫垕推鞫進。
정조 10년
金尙集啓曰。左副承旨李祖承。今日不爲仕進。卽爲牌招。何如。傳曰。允。
정조 10년
傳于金尙集曰。右副承旨入侍。
정조 10년
承旨前望單子入之。具明謙洪仁浩徐有成趙鼎鎭落點。
정조 10년
吏曹參議前望單子入之。李集斗落點。
정조 10년
金尙集啓曰。新除授吏曹參議李集斗。方在罷散中。何以爲之。敢稟。傳曰。敍用。
정조 10년
有政。吏批。判書金魯鎭進。參判沈豐之進。參議李集斗進。行都承旨金尙集進。以申大升徐鼎修爲承旨。沈銖爲持平。柳誼爲兵曹參知。申大升爲大司成。趙㻐爲刑曹正郞。宋啓來爲戶曹佐郞。李東實爲司饔主簿。李喆運爲通津府使。博士單車信用。學正單金麟采。學錄單李錫垕。前僉知尹東休李潝。以上朝官年八十加資事。承傳。
정조 10년
兵批。判書徐有隣進。參判尹蓍東推鞫進去。參議李夔入直進。參知柳誼未肅拜。左副承旨李祖承進。副司直單徐龍輔。
정조 10년
再政。吏批。以李秉模爲承旨。知義禁趙時俊仍任事。承傳。
정조 10년
再政。兵批。副司直單趙尙鎭徐有成成種仁。
정조 10년
傳于金尙集曰。新除授承旨牌招察任。
정조 10년
大司成前望單子入之。李秉模落點。
정조 10년
傳于金尙集曰。左副承旨入侍。
정조 10년
刑曹判書前望單子入之。李命植落點。
정조 10년
兩司長官前望單子入之。大司憲沈豐之。大司諫金光默落點。
정조 10년
兵曹口傳政事。司直單趙時俊。
정조 10년
金尙集。以禮曹言啓曰。景慕宮春享大祭。釋奠日相値。改擇日事。命下矣。更令日官推擇。則來二月初二日爲吉云。以此日設行事。原月令中付標以入之意。敢啓。傳曰。知道。
정조 10년
李祖承。以賑恤廳言啓曰。因傳敎。北京回還漂民全羅道濟州人李應春等十一人。康津人朴直健一人合十二人。回還糧資各米三斗式從優題給之意。敢啓。傳曰。知道。
정조 10년
徐有成。以漢城府言啓曰。因行副司直徐有慶所啓。宮人墨世遺址。京兆堂上詳加訪問。以爲草記事。命下矣。頃在己亥。已有搜訪遺墟。特立棹楔之命。其時行判尹臣具善復。屢月搜訪。終未得知。聞中部居金重和爲墨世之四寸娚。而時方定配於巨濟府。發關該邑。使之査問以報。則言多可疑。難以準信。故以此意草記。而伊後亦無以更究矣。今臣旣承聖敎。另飭五部。遍訪坊曲。兼爲多般探問。而無有知者。溯考各部辛丑前屢式帳籍。而元無入籍處。且其親屬之己亥所招問者。今多不在。而金重和間已蒙宥還京。故卽爲招問。則以爲。墨世卽渠之外四寸。而渠於其時。年纔六七歲。無所記識。追聞其父之言。墨世之父李日京。本以楊州之人。流離上京。居在於彰義宮後門外云。而其家之爲統某戶。亦未能知之矣。重和年逾七十。語多顚錯。今番所告與己亥巨濟府所報。牴牾者非一。獨其墨世父之居在彰義宮後門外云者。前後一辭。無所差爽。此似可信。而亦是口說傳聞而已。未有文籍可憑。此外更無問知之路。下敎之下。終未能明白搜出。惶恐待罪之意。敢啓。傳曰。勿待罪。後日次對。指一稟處。可也。
정조 10년
徐有成。以禁衛營言啓曰。本營哨官金冕禹。身病猝重。勢難察任。改差。何如。傳曰。允。
정조 10년
徐有成。以義禁府言啓曰。多大浦僉使金㷞拿處事傳旨。啓下矣。金㷞時在任所。依例發遣府書吏。交代後拿來。何如。傳曰。允。
정조 10년
徐有成。以義禁府言啓曰。釜山僉使李運祥拿問處之事傳旨。啓下矣。李運祥時在任所。依例發遣府書吏。交代後拿來。何如。傳曰。允。
정조 10년
徐有成。以義禁府言啓曰。推鞫今方開坐。罪人柳泰守。依例還囚南間之意。敢啓。傳曰。知道。
정조 10년
行判中樞府事金熤箚曰。伏以。臣愚迷昏謬。短於省覺。有言則便妄發。臨事則輒糊塗。幸蒙慈覆之天。原恕之庇庥之。迄至于今。獲免大戾者。實聖恩攸蔇。迺者太常事。又是臣溺職之大者。事係祀典。罪合重勘。況本寺事爲。或責在郞僚。或關由提調。而若其摠察之任。卽都提擧也。凡有責罰。都提擧烏可獨逭。至於草記啓稟。獨都提擧主之。則宜啓不啓之罪。專在於臣。而譴罷之典。臣則免焉。臣未知聖度包荒。特以臣忝居大官。不欲遽加以郵罰耶。朝家刑政。貴在綜核。若以大官之故。而當罪不罪。則安在其必罰之義也。亦何以警具僚而嚴邦憲耶。臣若憑恃寵靈。幸其倖逭。晏然無懼。因仍盤礴。則不但大壞廉防。眞所謂無忌憚之甚者。玆敢不避累瀆。更申衷懇。伏乞曲垂鑑憐。特許鐫免臣太常都提擧之任。使匹夫之賤。得全其分守。則是誠天地曲遂之仁也。取進止。答曰。省箚具悉卿懇。所辭不已過當。卿須安心勿辭。仍傳曰。此批答遣史官傳諭于金判府事。
정조 10년
丙午正月二十七日辰時。上御重熙堂。右副承旨入侍時。右副承旨徐龍輔。假注書金祖淳。記事官李崑秀尹行任。以次進伏訖。上命書傳敎曰。右承旨徐鼎修聞有實恙。無以供劇。牌招置之。許遞。命書傳敎曰。右副承旨亦有實病云。許遞。近日承宣望。苟艱莫甚。若有除命。非違牌或在外。則無非實故實病。一日之間。除遞幾至十餘輩。揆以事面。極涉未安。以無故人差出。屢有飭敎。必以有實病人擬入。果何故也。赴政政官推考。承旨有闕之代。今日政。除在外實故實病老病未肅拜及將任。以在京無故可以行公人擬入。又有違牌之擧。則政官難免其責。以此申飭銓曹。命書傳敎曰。雖曰武臣。亦有四維。臺彈未勘。宜有曲諒。銓曹檢擬。似未照察。行左承旨具明謙許遞。前望單子入之。上曰。提調入侍。徐有隣追入進伏。命書傳敎曰。朝官年八十。士庶年九十歲首加資。已有定式。而昨於大臣入侍。亦有筵敎。文武科及生進回榜。係是稀異之事。在朝家尊年之義。宜有軫念之擧。此後大小科回榜人。令京兆及該道。歲首一體訪問。如有之。草記或狀聞。仍令該曹特加一資事。定式施行。命書傳敎曰。別試當前。儒生必已隷講。近來到記。分設製講。而應講者絶少。今番則入庭儒生中。如有一經能講人。皆令應講。雖欲兼應製講。不必爲拘。令大司成。依此知委。命書傳敎曰。初一日當詣景慕宮展拜後。仍行春享。省牲省器路由館峴。以此分付。以漢城右尹望筒。命書傳敎曰。夙夜之任。似難供劇。至於詞訟。則似此熟手。徑遞可悶。前右尹洪益弼仍任。前職承旨前望單子入之。待下批牌招察任。以知義禁望筒。命書傳敎曰。前知義禁仍任。刑曹判書前望單子入之。命書傳敎曰。今聞大司成有實𧏮云。許遞。前望單子入之。陞試旣有飭敎。到記且有下敎事。待下批牌招察任。有隣曰。昨日筵中。大臣以大小科回榜人事。有所提達矣。今又聞之。則前僉使徐挺文。以去丙午年謁聖武科。今年爲回榜云。事甚稀異。敢此。仰達矣。上曰。依吳海淸例施行。可也。出擧條仍命退出。諸臣以次退出。
정조 10년
丙午正月二十七日未時。上御重熙堂。左副承旨入侍時。左副承旨李祖承。假注書金祖淳。記事官李崑秀尹行任。以次進伏訖。上命書榻敎曰。進御藿香正氣散。自今日停止。上曰。陳疏及未肅拜兩司長官許遞。前望單子入之。待下批牌招。先進去後謝恩。出榻敎命書榻敎曰。新除授兩司長官中罷散人敍用。上曰。兵曹判書入侍。徐有隣追入進伏。命書榻敎曰。問郞皆以前問郞還差進去。命書傳敎曰。鄭領敦寧先爲退去事。推鞫進去承旨傳諭。上曰。同副承旨牌招。出榻敎命書榻敎曰。吏曹參議前望單子入之。命書傳敎曰。酬應甚苦矣。拿來七囚。爲先各別嚴問。期於得情。在囚各人。次次究問。加刑停刑。依前下敎。量宜爲之。文案去來。萬一遲滯。該房承旨問郞等。直爲拿處。仍以此意。委官草記。命書傳敎曰。爲所重雖已處分。未及草記。事勢固然。奉常提調鄭好仁罷職分揀。提調仍任。命書傳敎曰。文案如是遲滯。殊非俄者申飭之意。一囚推問。動費數更。七囚次第盤覈。將至徹霄。如是之際。酬應豈不疲困乎。卿等昨日承候之意。果安在哉。問郞輩若或十分嚴飭。豈敢一向遲緩。卿等事誠慨然。況按獄之際。徐判府事。自來練熟。職兼保護。尤當各別董飭。此意卿等知悉。今此入來兩度文案段段割入。只充度數如傳撥然。該房承旨事。亦極駭然矣。卿等若念酬應之難强。第又各別嚴飭。命書傳敎曰。文案語不成說。當該問郞爲先捧現告。該房承旨從重推考。有隣曰。來月卽是新舊番鄕軍交替之當。而推鞫姑未撤罷。科場連爲設行。以當番軍勢難分排。下番京畿軍中。量宜除置。給價使用。待科場撤罷。卽爲下送。何如。上曰。依爲之。出擧條上命兵判先退。有隣出去。上命承旨讀推案。至翌曉始退。
정조 10년
行都承旨金尙集坐。左承旨李祖承坐直。右承旨洪仁浩推鞫進。左副承旨尹行元未肅拜。右副承旨徐有成坐直。同副承旨閔台爀未肅拜。注書金孝建仕一員未差。假注書金祖淳仕直。事變假注書李宗烈推鞫進。
정조 10년
徐有成。以都摠府言啓曰。今日入直內三廳武兼禁軍及軍兵等。中日習射。請出標信。傳曰。知道。
정조 10년
徐有成啓曰。禁衛營將官來言。今日本營軍兵。日次私習云矣。敢啓。傳曰。知道。
정조 10년
徐有成啓曰。御營廳將官來言。今日本廳軍兵。日次私習云矣。敢啓。傳曰。知道。
정조 10년
傳于尹行元曰。左副承旨入侍。
정조 10년
有政。吏批。判書金魯鎭進。參判未差。參議李集斗未肅拜。行都承旨金尙集進。以申大升趙尙鎭爲承旨。朴知源爲掌樂主簿。鄭萬始爲中學敎授。李太亨爲東學敎授。成種仁爲西學敎授。奉常提調鄭好仁仍任事承傳。司直尹光紹今加嘉義。嘉善姜杭今加嘉義。資憲徐挺文今加正憲加資事承傳。
정조 10년
兵批。判書徐有隣藥院進。參判尹蓍東推鞫進去。參議柳誼未肅拜。參知李夔入直進。右副承旨徐有成進。知事單徐挺文。
정조 10년
吏曹口傳政事。以尹載命爲奉常判官。
정조 10년
徐有成。以兵曹言啓曰。文宰二品以上及武蔭曾經摠管以上。章標頒給人員。別單書入。而外任與在外人員。待其上來。推尋頒給。在喪人員。待其終制。頒給之意。敢啓。傳曰。知道。
정조 10년
徐有成。以都摠府言啓曰。副摠管柳鎭恒。以禁衛營中軍軍兵等。中日試放事。南別營晝仕出去之意。敢啓。傳曰。知道。
정조 10년
徐有成。以禁衛營言啓曰。依下敎。本營騎士別將曺學臣啓下後。騎士塡差之數。一一査實。則通三番合爲十二人。而其中有薦騎士李英耆安錫基朴師儉高景濂。無薦騎士朴景祐林成蕃舍興柱曺時彬車泰慶李貴得。以今番慶科出身。雖爲塡差。俱是躐次。有薦騎士韓鐸謩。以終制還差。無薦騎士金光協。因納馬當次人之在外。躐次塡充矣。軍卒陞差之際。毋敢一毫容私於其間。從其次第塡充。法意甚重。而徒憑別將之文報。循例題給。致承査啓之命。不勝惶恐之意。敢啓。傳曰。知道。
정조 10년
徐有成。以刑曹言啓曰。因罪人楊德福等定配草記。楊德福。以他道定配事。命下矣。罪人楊德福。慶尙道機張縣。更定配所。卽爲狎送之意。敢啓。傳曰。知道。
정조 10년
徐有成。以義禁府言啓曰。當該問郞拿處捧草供以入事。命下矣。問事郞廳成種仁。卽爲拿囚擧行之意。敢啓。傳曰。知道。
정조 10년
義禁府啓目。問事郞廳成種仁原情云云。傳敎問目內辭緣。泛稱遲晩。所當請刑是白乎矣。曾經侍從勿爲請刑。載在大典通編。上裁。何如。判付啓。後勿如是之意。嚴飭付過放送爲良如敎。
정조 10년
丙午正月二十八日辰時。上御重熙堂。左副承旨入侍時。左副承旨李祖承。假注書金祖淳。記事官李崑秀尹行任。以次進伏訖。上曰。兵曹判書兼春秋入侍。賤臣承命出。與徐有隣金健修金鳳顯偕入進伏。命書傳敎曰。承旨申大升聞有實𧏮。趙尙德亦有實𧏮云。竝許遞。今日政。以在京無故人差出。命書傳敎曰。別試在近。春到記適値此時。鄕儒必已咸簉。大司成持此御製。詣本館。招致諸生宣示。仍令製進。京儒之不入於到記擧案者。如欲應製。亦爲許令應製。上曰。大司成入侍。出榻敎李秉模追入進伏。上曰。應講者皆鄕儒乎。秉模曰。居齋儒生及方外到記儒生中。亦有願講者矣。上曰。然則應講者當不少矣。秉模曰。然矣。命秉模退出。秉模承命出。命書傳敎曰。申飭之後。陞試不卽設行。揆以事體。萬萬未安。行大司成李秉模從重推考。使之限內擧行。命書傳敎曰。今聞武科回榜人徐挺文。以丙午武科。丁未重試入格人。兩科回榜。俱在今明年云。事甚稀異。且聞履歷。則曾經忠壯將。地閥則亦非寒微。況資至正憲。宜有別般軫念之擧。單付知事。使之謝恩。花牌宴需。依吳海淸例擧行。追榮今日政爲之事。分付。命書傳敎曰。問郞中時帶春坊人許遞。上曰。同副承旨入侍。李敬一追入進伏。命書傳敎曰。名之曰推案。則事體何等嚴重。推案則泰守供招。而籤紙則仁宅姓名也。此雖偶失照管。可見不致意之一端。昨有飭敎。而問郞拿處。鞠廳尙此顧惜。此等問郞。喫盡犴狴苦狀。然後庶可動念。當該問郞。爲先拿處。捧草供以入。更有慢忽之弊。問郞都事。鞠事收殺後捧供。委官知悉。命敬一先退。敬一退出。上曰。左右捕將入侍。上曰。注書出去。召宣傳官催促。推案去來。賤臣承命出。傳于宣傳官還入。捕將已退出矣。夜至二更。命退。諸臣以次退出。
정조 10년
行都承旨金尙集坐。左承旨李祖承坐直。右承旨趙尙鎭未肅拜。左副承旨徐有成坐直。右副承旨未差。同副承旨李敬一未肅拜。注書金孝建仕一員未差。假注書金祖淳仕直。事變假注書李宗烈推鞫進。
정조 10년
傳于李祖承曰。右副承旨馳詣宗廟景慕宮。奉審摘奸以來。
정조 10년
徐有成啓曰。明日動駕時。兩司侍臣不可不備員。除在外引避退待外。執義李濟萬。司諫趙衍德。掌令金熙朝。正言李羽晉柳畊。竝待開門牌招。以爲進參之地。何如。傳曰。何待牌招參班。此啓辭勿施。
정조 10년
徐有成啓曰。卽者中樞府錄事來言。判府事徐命善李福源金熤。疎緩僨誤。罪戾層著。嚴敎之下。震懍罔措。不敢晏然按鞫。逬出金吾門外。恭俟鈇鉞之誅云。何以爲之。敢稟。傳曰。時大臣胥命。批旨已言之。安心勿待命事。遣史官傳諭。
정조 10년
徐有成啓曰。卽者議政府錄事來言。左議政洪樂性。疎緩僨誤。罪戾層著。嚴敎之下。震懍罔措。不敢晏然按鞫。逬出金吾門外。恭俟鈇鉞之誅云。仍納命召。何以爲之。敢稟。傳曰。卿等按獄之失。在於欠量。今此疎緩云云。果何謂也。俄因議啓批旨。以隨告隨捕。縕騎四幕。獄情則未究哉。書已先擔爲言。卿等之如是反說。殊未知雖無此待命之擧。鞫事之乍行乍撤。已歸玩獄之嫌。況今齋日在明。出場與更覈間。不可踰此日。卿須安心勿待命。卽爲開坐事。遣史官傳諭。仍傳命召。
정조 10년
徐有成啓曰。卽者義禁府都事來言。判府事徐命善。左議政洪樂性。判府事李福源金熤。今方待命於金吾門外云。係是大臣去就。敢啓。傳曰。知道。
정조 10년
徐有成啓曰。判府事徐命善李福源金熤。又使錄事來言。罪負至重。未伏常憲。雖承勿待命之敎。不敢偃然退歸。仍爲胥命。祗俟嚴誅云。何以爲之。敢稟。傳曰。勿待命事。遣史官傳諭。
정조 10년
徐有成啓曰。左議政洪樂性。又使錄事來言。罪負至重。未伏常憲。雖承勿待命之敎。不敢偃然退歸。仍爲胥命。祗俟嚴誅云。又納命召。何以爲之。敢稟。傳曰。勿待命事。遣史官傳諭。仍傳命召。
정조 10년
傳于李祖承曰。莫重奉審。尙未入稟。該房承旨爲先遞差。
정조 10년
傳于金尙集曰。承旨前望單子入之。
정조 10년
承旨前望單子入之。李敬一落點。
정조 10년
徐有成啓曰。左承旨李祖承纔已入侍矣。臣吏兵批兼進之意。敢啓。傳曰。知道。
정조 10년
金尙集啓曰。明日動駕時。承旨不可不備員。右承旨洪仁浩推鞫進去。不得進參。合有變通之道。何以爲之。敢稟。傳曰。許遞。今日政。與未差之代。以在京無故人差出。
정조 10년
傳于徐有成曰。鑄錢之役將始。以都監郞廳。徑擬外任望。當該銓官推考。
정조 10년
以吏曹參判望筒。傳于徐有成曰。外任外擬入。
정조 10년
有政。吏批。判書金魯鎭進。參判未差。參議李集斗進。行都承旨金尙集進。以趙尙鎭李泰永爲承旨。趙濟魯爲兼弼善。
정조 10년
再政。吏批。以金履鏞爲兼司書。李義綱爲交河郡守。權濟應爲司䆃僉正。趙時偉爲吏曹參判。
정조 10년
兵批。判書徐有隣藥院進。參判尹蓍東推鞫進。參議柳誼未肅拜。參知李夔入直進。左副承旨徐有成進。副司直單蔡弘履申大升徐鼎修趙尙鎭宋鍈閔台爀具修溫。
정조 10년
以平安監司啓本罪人金明甲到配事。傳于徐有成曰。昨年十一月特敎發配者。今月念後。始爲到配。寧有如許紀綱。卿之不能論啓。事甚疎忽。推考。發配地方官。亦爲從重推考。
정조 10년
以平安監司啓本罪人洪松介發配事。傳于徐有成曰。以渠所犯。不可杖流而止。令配所道臣捉來。嚴刑發配事。分付。
정조 10년
以京畿監司才行表著人。追于登聞事狀啓。傳于徐有成曰。卿之莅任。殆近周歲。道內才行。何不預爲留意。有此頉啓乎。卿則推考。不多日內修啓。
정조 10년
以內苑內官卓宗漢手本。傳于金尙集曰。每致虛實相蒙。今番特令措辭手本。當此閑丁苟簡之時。似此不緊名色。猶且當減。況彼此混淆。極甚無義。此手本。下畿營申飭。該牧指一酌定。俾無如前紛雜之弊事。下議于京畿監司處爲旀。打量等事。分付京兆。
정조 10년
以平安兵使狀啓乫軒權管申耆。嗭洞權管李勉兢到付事。傳于金尙集曰。凡於守令邊將到任狀本。差除日字。竝與到任日字枚報。自是格例。而今此兩權管。只報到付日字。大萬萬駭然。乫軒權管申耆。嗭洞權管李勉兢等。不可不嚴加懲治。所當決棍。而令該帥臣。爲先記過。觀其治蹟勤慢。從後決處。奏御文字。何等莫重。嗭洞以直洞書之。儱侗甚矣。該帥臣推考。
정조 10년
金尙集。以吏曹言啓曰。來二月初二日。行景慕宮春享大祭。典祀官。當以奉常判官塡差。未差之代。口傳備擬以入之意。敢啓。傳曰。知道。
정조 10년
李祖承。以戶曹言啓曰。觀察使節度使薦。每於歲首擧行。而堂上有故。限內不得爲之之意。敢啓。傳曰。限內擧行。可也。
정조 10년
李祖承。以禮曹言啓曰。大報壇祭享。每年三月上旬內。擇日擧行事。定式矣。吉日令日官推擇。則來三月初三日爲吉云。以此日定行。而初雖以親祭磨鍊。亦多有攝行之例。今番則何以爲之乎。敢稟。傳曰。勤當躬行矣。
정조 10년
李祖承。以禮曹言啓曰。觀察使節度使薦。正月內當爲議入。而堂上有故。限內不得爲之之意。敢啓。傳曰。限內擧行。可也。
정조 10년
李祖承。以工曹言啓曰。觀察使節度使薦。每於歲首書入。而堂上有故。限內不得爲之之意。敢啓。傳曰。限內擧行。可也。
정조 10년
李祖承。以奉常寺都提調言啓曰。東籍親耕田所種九穀。先農祭後。卽爲起墾付種之意。敢啓。傳曰。知道。
정조 10년
李祖承。以左議政言啓曰。政府每於歲首。觀察使節度使薦。而領議政右議政時未備員。限內不得議薦之意。敢啓。傳曰。知道。
정조 10년
以訓鍊都監單子景慕宮擧動時。軍兵兼大將李柱國都領隨駕事。傳于李祖承曰。挾輦軍以弘化門金虎門入直。各四十名爲之。出番軍勿爲使用。
정조 10년
李祖承。以訓鍊都監言啓曰。依隨駕單子判付。挾輦軍以弘化門金虎門入直。各四十名擧行。出番軍不爲使用之意。敢啓。傳曰。知道。
정조 10년
李祖承。以訓鍊都監言啓曰。來二月初一日景慕宮擧動時。內外入直軍兵出用事。自兵曹節目。啓下矣。金虎門軍八十五名。弘化門軍八十五名。廣智營軍四十五名。北營標下軍三十五名。軍餉色軍十五名。新營軍十五名。下都監軍二十名。除其留營。各其將官率領赴陣。屛門把守及閑曠處禁雜人次。南營馬軍四十五名。依例出用。而竝待標信擧行。還宮後還爲入直之意。敢啓。傳曰。知道。
정조 10년
李祖承。以訓鍊都監言啓曰。依傳敎。丙午武科回榜人徐挺文處。宴需米三石。木綿五疋。依吳海淸例補給之意。敢啓。傳曰。知道。
정조 10년
李祖承。以禁衛營言啓曰。來二月初一日景慕宮擧動時。依兵曹啓下節目。銅龍門入直鄕軍一百四名內。銅龍建陽等門。各留十名。元入直將官率領仍直。西營入直鄕軍四十名。新營入直鄕軍三十七名。京標下軍二十八名內。各除營直三名。其餘軍兵。各該將官領赴訓鍊都監。都領陣左邊屛門十二處。新營入直騎士二十五人內。除營直二人。其餘則與南營入直馬兵。東營入直軍。分排把守。而新營入直騎士及銅龍門西營兩處入直軍兵。待標信出用。還宮後。竝還入直之意。敢啓。傳曰。知道。
정조 10년
李祖承。以禁衛營言啓曰。依傳敎。武科回榜人徐挺文處。依吳海淸例。宴需米三石。木五疋助給之意。敢啓。傳曰。知道。
정조 10년
李祖承。以御營廳言啓曰。來二月初一日景慕宮擧動時。依兵曹節目。集春營入直鄕軍五十名內。營直二名。集春門直二名除。實四十六名。新營入直鄕軍一百十名內。營直十四名除。實九十六名。各色京標下軍二十四名。各其將官領赴訓鍊都監。都領陣屛門把守。則東營入直騎士二十五人內。營直二人。該番將率領仍直。其餘二十三人及入直鄕軍五十七名內。營直二名除。實五十五名。竝嚴飭定送。而東營集春營入直馬步軍兵。待標信擧行。還宮後還入直之意。敢啓。傳曰。知道。
정조 10년
李祖承。以御營廳言啓曰。依傳敎。丙午武科回榜人徐挺文處。宴需米三石。木綿五疋。依吳海淸例。助給之意。敢啓。傳曰。知道。
정조 10년
徐有成。以義禁府言啓曰。罪人宋斗一雪銀同伊等。依傳敎。出付刑曹郞廳。使之各別嚴囚典獄之意。敢啓。傳曰。知道。
정조 10년
丙午正月二十九日卯時。上御重熙堂。左承旨入侍時。左承旨李祖承。假注書金祖淳。記事官李崑秀尹行任。以次進伏訖。上曰。右副承旨入侍。出榻敎徐有成追入進伏。命書傳敎曰。鎗劍軍以三十名擧行。命書傳敎曰。同副承旨聞有實故。許遞。前望單子入之。待下批牌招察任。上命有成先退。有成退出。上曰。兵曹判書檢校直閣入侍。徐有隣徐龍輔追入進伏。上親考儒生應製試券。取三十人。編次成榜目。賜發解或賞賜有次。召兼春秋金健修下敎曰。持此榜目。馳往泮中。聚會儒生頒示後。榜目則賜壯元。可也。健修承命出去。命書傳敎曰。大比在卽。多士咸造。昨命泮長。使之試取矣。詔賦兩券。俱是合作。詔居首幼學權應錫。賦居首幼學張顯圭各給一分。許赴別試初試。其餘入格人。許赴到記講製。間從願應試事。分付。命書傳敎曰。均是情勢。而李泰永則擬入。金魯淳洪明浩則不爲擬入。未免斑駁。當該銓官推考。命書傳敎曰。情勢似然。右副承旨李泰永許遞。命書榻敎曰。承旨前望單子入之。以京畿監司交河郡守成重臣罷黜事狀啓。命書傳敎曰。政官牌招開政。各別擇差。待下批不多日內辭朝。上曰。新除授承旨待下批牌招察任。出榻敎命書榻敎曰。新除授承旨罷散人敍用。命書傳敎曰。承旨房仍。命書傳敎曰。回榜人徐挺文。明日謝恩後留待。上曰。新除授承旨待開門牌招察任。出榻敎命書傳敎曰。順安韓哥多數發捕之擧。出於不得已。如是之際。必多橫罹之人。且聞已捉來人遠近族屬。多有逮繫者。此外韓爲姓者。亦有無端被囚者。該邑倅不知頭緖。有此劻勷。卽令捕廳。以此傳敎。分付該邑。無論族黨及同姓人。囚禁人。一竝放送。如是下敎之後。更有如前惹鬧之擧。此等守令。將焉用哉。從當別岐廉察。該守令。先令道臣拿致嚴問。從重決杖。卽其地定配。竝以此意嚴飭。措辭行會。命書傳敎曰。明日出宮門路。以協陽門爲之。仍命退。諸臣以次退出。
정조 10년
行都承旨金尙集坐。左承旨李祖承坐。右承旨趙尙鎭坐。左副承旨徐有成坐直。右副承旨李敬一坐直。同副承旨李復永未肅拜。注書金孝建仕一員未差。假注書金祖淳仕直。事變假注書李錫垕仕。
정조 10년
趙尙鎭啓曰。明日常參經筵。取稟。傳曰。停。
정조 10년
大駕詣景慕宮。入齋室後。王世子遣宮官問安。答曰。知道。奎章閣政院玉堂藥房口傳問安。傳曰。知道。
정조 10년
傳于趙尙鎭曰。到記試取。以再明日爲之。處所亦依初下敎爲之。該房知悉。
정조 10년
承旨前望單子入之。李鼎揆落點。
정조 10년
傳于李敬一曰。在外承旨許遞。前望單子入之。
정조 10년
承旨前望單子入之。李復永落點。
정조 10년
傳于李祖承曰。出宮門路。以萬安門爲之。
정조 10년
傳于李敬一曰。同副承旨入侍。
정조 10년
徐有成。以義禁府言啓曰。今此擧動時。大駕各差備都事。當爲備員。出使都事尹晩東。令該曹口傳相換。以爲分排之地。何如。傳曰。允。
정조 10년
吏曹口傳政事。禁府都事尹晩東。軍資主簿鄭龍祚相換。
정조 10년
執義李濟萬啓曰。以臣言議。本不合於臺地。情跡且久阻於朝端。向來掌憲除命。忽下於千萬夢想之外。逖違之餘。願切耿光之昵覲。懲討之重。義當微悃之粗伸。是以章皇肅陛。仍簉常參。冒昧詣臺。只傳舊啓。旋蒙違逋之例勘。秪切恩造之感祝。伊後諫臣。以李魯春事。有常參後詣臺不發啓臺臣請罷之啓。臣實其人。反躬自恧。無面可顯。只此一着。臣之不稱於斯職。亦已著矣。彈墨未乾。除音又降。雖感恩命之荐承。自顧私義之益蹙。情勢旣已如此。去就非所可論。臣何可一刻晏然於臺次乎。引嫌而退。當啓不啓。至被論斥。揆以臺體。勢難仍在。請掌令韓晩裕遞差。答曰。旣有待處分之敎。則臺體雖嚴。與君命角勝。豈可一直連啓乎。爾之處置。置之落科。可謂太不識道理。勿遞可也。
정조 10년
丙午二月初一日辰時。上詣景慕宮展拜時。行都承旨金尙集。左承旨李祖承。右承旨趙尙鎭。左副承旨徐有成。同副承旨李敬一。記事官金孝建。假注書金祖淳。記事官金鳳顯尹行任。待敎李崑秀隨駕。上具翼善冠衮龍袍。乘輿至明政門外。降輿乘輦。由弘化門。至觀祈橋。上命駐輦下敎曰。大司成入侍時。泮庠儒生。祗伏於橋左者。三百餘人。上曰。儒生何如是多也。大司成李秉模進前奏曰。居齋掌色外。鄕儒之赴擧者。爲瞻羽旄。思覲耿光。相率而來矣。上曰。諸生中。應有昨日應製入格人。自壯元次第入侍。於是。權應錫張顯圭等一榜。以次進前。上皆問其姓名居住及年齒之幾何。科業之深淺。諸生各以實對而退。有全始玉者。陳其先祖事蹟。繼請旌閭。上曰。駕前稱訴。雖是犯科。朝家旣聞之後。則不可伈然置之。同成均取考事蹟稟處。可也。上至景慕宮。行展拜禮。仍奉審廟內旋卽乘輿住齋殿門外。上曰。本宮都提調入侍。賤臣與金尙喆偕入侍立。尙喆曰。日氣猶寒。勞動餘。聖體。若何。上曰。一樣矣。上曰。久不見卿。且聞常在調攝中。每庸耿耿。今見容顔依舊。韶華勝昔。甚可喜幸。家居精力。何如。尙喆曰。日加衰朽矣。上曰。以今觀之。雖相任。足可堪當耳。仍顧尙集曰。卿在家時。則頻頻往見否。尙集曰。然矣。上謂尙喆曰。後日動駕於本宮。則可以相見矣。仍命落後。尙喆退去。上出至宮門外。降輿乘輦。至弘化門外。命宣傳官。持標信解嚴。至明政門外。降輦乘輿。還宮問安後。諸臣退出。
정조 10년
丙午二月初一日午時。上御壽康齋。武科回榜人入侍時。左承旨李祖承。假注書金祖淳。記事官金鳳顯李崑秀。兵曹判書徐有隣。回榜人徐挺文。以次進伏訖。上謂挺文曰。汝與兵判爲幾寸親乎。挺文曰。臣不能的知矣。上顧有隣曰。舞童衣服皆色渝。其令換着。可也。有隣曰。俄者已爲分付本曹。使之覓給新件矣。假引儀唱拜禮。挺文行四拜。上敎鳳顯曰。汝旣帶兵曹郞廳。下頒花牌。可矣。鳳顯承命。至挺文前。簪花賜牌訖。引儀唱謝恩四拜。上曰。起動似難。以再拜行之。可也。挺文再拜。醮人宣醞。上曰。日氣稍冷。勿令盡飮。接口。可也。仗人賜蓋。挺文俯伏祗受。上命召挺文之族屬來待者。挺文之子壻姪三人。入伏於庭。上曰。汝等姓名及居住陳達。三人以次仰對。上敎挺文登殿曰。予所以引汝登殿者。蓋出於尊年之意也。挺文起伏承命。由東階登進前伏。上命召內乘敎曰。廐馬中。擇調習者。鞴別軍職繡鞍加左牽。如新郞儀。騎送可也。內乘承命出。上敎挺文曰。汝子非但禁軍久勤。汝之回榜。事甚稀貴。故欲除邊將。而但以親年八十。常不得赴任。何以則爲好乎。挺文曰。聖敎如是。臣不勝感惶之至。而臣亦曾經蛇島僉使。則軍器不備。保卒無多。實是悶慮之事。故不甚願之矣。上曰。然則除汝婿。何如。挺文曰。京畿近地中。邊將則無妨矣。上曰。然則近地中。何窠最優乎。予當依汝願除之矣。挺文曰。臣實惶悚。不敢指窠仰達矣。上曰。老人何嫌之有。第言之。挺文曰。如江華草芝等地是也。上曰。草芝與蛇島。優劣何居。挺文曰一般矣。上曰。然則當以草芝除之。退待。可也。仍敎有隣曰。草芝僉使新赴任乎。有隣曰。昨年十二月都政除授矣。上曰。邊將有窠乎。有隣曰。姑無有。來頭若有之。則當以草芝。相換作窠矣。挺文曰。臣之贅陳他說。極爲惶悚。而第此仰達矣。上曰。何事。挺文曰。德積松田。每以造船之故。年年伐松。而伐材之時。運出之際。斬斫摧折。無所不加。以至童濯之境。若不另加護養。則雖或有不虞之慮。將無以取材需用。此誠可悶矣。上曰。何以則有捄弊之道。挺文曰。年例漕船則勿爲造出。以江船代用。而名色則付之惠廳。以爲運漕之地。則似無此患矣。上曰。此卽作隊船法也。罷之未久。今不可更論。而汝言。善則善矣。廐馬及三絃。使之待令於丹鳳門外。宴需。已令三軍門題給。早退宴遊。可也。仍命退去。令舞童扶腋而出。又命祖承。書傳敎曰。回榜人徐挺文子。邊將待窠調用。可以見尊年優老之盛意也。命退。承史以次退出。
정조 10년
丙午二月初一日酉時。上御重熙堂。同副承旨入侍時。同副承旨李敬一。假注書金祖淳。記事官金鳳顯李崑秀。以次進伏訖。上曰。推考房承旨入侍。賤臣承命出。右副承旨徐有成偕入進伏。命讀公事訖。仍命退出。承史皆退。
정조 10년
行都承旨金尙集坐。左承旨李亨元未肅拜。右承旨李祖承坐直。左副承旨趙尙鎭坐直。右副承旨徐有成坐。同副承旨李敬一坐。注書金孝建仕一員未差。假注書李敬五仕直。事變假注書李錫垕仕。
정조 10년
李祖承啓曰。新除授吏曹參判趙時偉。除拜後過三日。不爲出肅。依定式推考警責。仍卽牌招察任。何如。傳曰。允。
정조 10년
李亨元啓曰。新除授左副承旨李鼎揆。時在慶尙道慶州地。斯速乘馹上來事下諭。何如。傳曰。許遞。
정조 10년
李亨元啓曰。新除授同副承旨李復永。以前任水原府使。方在解由未出中。何以爲之。敢稟。傳曰。許遞。
정조 10년
傳于趙尙鎭曰。禮房承旨入侍。
정조 10년
趙尙鎭啓曰。明日文武科初試一二所監試官。兩司各一員。當爲進去。而執義李濟萬引避退待。持平閔彝顯沈銖。獻納朴長卨。俱在外。無以備員受點。山林外。在外人員。合有變通之道。何以爲之。敢稟。傳曰。與呈告人許遞。政官牌招開政。以在京無故人差出。
정조 10년
李祖承啓曰。吏曹判書金魯鎭。參判趙時偉。參議李集斗牌不進推考傳旨及罷職傳旨。今方捧入。而開政命下之後。如是違牌。不卽擧行。事甚未安。判書更卽牌招。參判所當更請牌招。而係是一日三牌。何以爲之。敢稟。傳曰。允。參判參議一體牌招。
정조 10년
以吏曹參議李集斗牌不進罷職傳旨。傳于李祖承曰。只推。
정조 10년
趙尙鎭啓曰。朝官年八十。士庶年九十人加資。今年歲首未及下批者。令京兆訪問坊曲。使之報來後。草記。則近日政事。直爲下批。其委折。問于吏曹以啓事。命下矣。問于吏曹判書金魯鎭處。則以爲歲首侍從臣父年七十加資。則例爲草記別單後啓下。而朝官年八十加資。則當依新頒定式。待漢城府搜訪有無單子。啓下後擧行。而至於本曹之的知實年者。則旣與侍從臣父加資有異。故自前隨聞下批。初無草記之例云矣。敢啓。傳曰。知道。
정조 10년
以都摠府寶劍望筒。傳于李亨元曰。差祭及未差摠管許遞。今日政差出。
정조 10년
有政。吏批。判書金魯鎭進。參判趙時偉。參議李集斗牌不進。右承旨李祖承進。以徐鼎修爲承旨。韓光近爲副應敎。趙瑗爲掌樂僉正。前僉知金載禧今加嘉善。朝官年八十二。依定式加資。
정조 10년
再政。以蔡弘履爲大司憲。李義行爲大司諫。李思祚爲司諫。鄭景祚李敏采爲掌令。李存遠爲持平。李師濂爲獻納。金履翼權儐爲正言。趙祥逵爲刑曹正郞。李尙淵爲監察。
정조 10년
三政。以崔世規爲奉常正。尹美基爲刑曹佐郞。
정조 10년
兵批。判書徐有隣進。參判尹蓍東病。參議柳誼入直進。參知李夔病。左副承旨趙尙鎭進。以權噵爲知事。以銀溪君楔李昌運爲都摠管。閔鍾顯爲副摠管。李邦一爲兼訓鍊都正。吳彦儁爲武兼。副司直洪仁浩李鼎揆尹行元李泰永。副司果金履鏞。以西淸君煋爲都摠管。
정조 10년
傳于李祖承曰。左承旨牌招。
정조 10년
傳于李祖承曰。左承旨入侍。
정조 10년
傳于李祖承曰。違牌承旨踏下代。前望單子入之。待下批牌招察任。
정조 10년
承旨前望單子入之。李亨元落點。
정조 10년
傳于李祖承曰。明日出宮門路。以賓陽門爲之。
정조 10년
兵曹口傳政事。副司果金熙朝。
정조 10년
傳于李祖承曰。在外摠管許遞。前望單子入之。待下批牌招察任。
정조 10년
李祖承。以兵曹言啓曰。龍虎營兒旗手金聖大。昨日東門外忘憂里近處。大虎一頭。私獵捉得以納。故依例封進。而取考各軍門軍兵捉虎施賞前例。則先殺軍三升一匹。木綿二匹。布子一匹。而待年軍。則例陞元軍矣。今此金聖大。以單身。捉納大虎。依各軍門捉虎先殺軍例施賞。元軍待闕塡差之意。敢啓。傳曰。本營捉虎。近來所未有。極爲可嘉。元賞則依他軍門例施賞。加給木布。皮張鬚骨則封進。筋肉則卿處賜給矣。
정조 10년
李亨元。以都摠府言啓曰。今日入直內三廳武兼禁軍及軍兵等。當爲中日習射。而宗廟春奉審相値。不得爲之之意。敢啓。傳曰。知道。
정조 10년
李祖承。以禮曹言啓曰。卽接四館所牒報。則乙巳九月初九日九日製入格幼學尹永僖。同年十一月初三日柑製入格進士李貞運。直赴殿試。乙巳十一月初三日柑製入格幼學金敬淳。丙午正月初十日人日製入格生員李毅采。直赴會試。乙巳十一月初三日柑製入格生員丁若鏞給二分。丙午正月初十日人日製入格進士尹涵。同年同月二十九日泮居京鄕儒生應製入格幼學權應錫張顯圭。各給一分事。命下。而依列分等許赴事報來矣。幼學尹永僖。進士李貞運。許赴於別試殿試。幼學金敬淳。生員李毅采。許赴於會試。生員丁若鏞。進士尹涵。幼學權應錫張顯圭。許赴於初試。較藝等第之意。分付。何如。傳曰。允。今番到記出榜。當在初場後願赴終場人。自可較藝。定座次。至於願赴初場人。勢未及追試。直赴賦表末端事。分付試所。可也。
정조 10년
李祖承。以禮曹言啓曰。本曹郞廳六員內。正郞尹宗彦南景龍鄭來百崔逵翰金鑧玄重祚俱爲差祭。本曹時無仕上直之員。假官一員。令該曹差出。以爲入直之地。何如。傳曰。允。
정조 10년
趙尙鎭。以掌樂院提調徐有寧言啓曰。東南關王廟。自今春節祭。當用御製樂歌矣。樂器及歌者。就纛祭節次。酌量損益。圖形以入。而樂器象陽數。歌者象陰數。以三成。著爲儀式。所服着甲冑及列立旗幟。亦依纛祭例。令軍器寺進排。何如。傳曰。允。依此定式施行。樂歌以御製碑銘。分章用之。仍令芸閣。依他樂章例活印。用於祀享時。而節享外告祭。則不必用樂。亦爲依此知悉擧行。所着甲冑。該寺兼提調。適在闕中。與提調相議。別寘一庫。或藏于廟內樂器庫似好。此則從便爲之。樂器則旣非登軒架。不必新造乎。此亦從便爲之。可也。
정조 10년
李祖承。以訓鍊都監言啓曰。今二月初三日春塘臺殿座時。依兵曹節目。弘化門軍九十名。金虎門軍十名。廣智營軍四十名。竝待標信。除出一百十名。把摠邊德淳。哨官李宜秀洪載權率領。設布帳外排立。三十名。哨官具世赫率領。春塘臺下排立北。營軍三十名。依定式。除標信除出。千摠李文爀。把摠尹壽民率領。集春門把守。雜人一切嚴禁。事畢後。還入直所之意。敢啓。傳曰。知道。
정조 10년
李祖承。以御營廳言啓曰。今二月初三日春塘臺殿座時。依兵曹節目。集春營入直軍五十名內。營直十名除。實四十名。領軍千摠金道煥。把摠尹範勳該入直哨官金光潤率領。設布帳外排立。事畢後。還入直所。而竝待標信擧行。還入直間哨官李景佐代直之意。敢啓。傳曰。知道。
정조 10년
執義李濟萬啓曰。臣於見職。夫豈有一分堪承之望。而祗緣陪扈義重。飭敎又下。章皇出肅。黽勉就列。旣已詣臺。處置僚臺。敢貢愚見。置之落科。及奉聖批。至有不識道理之敎。臣於是。滿心慙惶。無地自容。蓋李魯春啓辭之當初停啓。非出於一世之公議也。只是其時臺臣。錯認批旨。遂有處分間姑停之事矣。及夫別樣處分之聖敎。乃指處分臺臣。不是處分魯春。則大小曉然。公議愈激。韓晩裕。以其後詣臺臺臣。宜卽重發前啓。以嚴臺體。而不此之爲。伈泄而退。則司直之地。烏得無規責之諭乎。諫臣之請罷。可謂得體。而晩裕之引避處置。豈可置之立科。重壞已壞之臺體乎。此莫非臣之言議疲劣。不能見孚於君父之致。以此情悰。豈敢一刻冒據於臺次乎。請命遞斥臣職。答曰。勿辭。左副承旨徐有成啓曰。執義李濟萬。再啓煩瀆。退待物論矣。傳曰。知道。
정조 10년
侍講院贊善金履安疏曰。伏以。臣一銜三載。卸解無期。哀籲屢徹。聰聽愈邈。一向瀆聒。亦所不敢。蹙伏床笫。惟威罰是竢。不意聖上。因履端之節。懋對時之政。招徠之典。旁行草野。而臣名亦廁其中。十行恩諭。丁寧懇惻。其憂慨世道。至誠圖治之意。有足感動木石。而終又申申於春宮輔導之功。若望臣萬一有裨於其間。臣聞命戰汗。罔知所措。嗚呼。殿下之志則盛矣。而施之非人。適足以爲累。夫以殿下明竝日月。臨照群下。豈不知臣萬萬不可語此。特爲臣承乏儒選。顧惜其名。欲優假以進之耳。顧臣庸愚譾劣。文質無當。少習雕篆一擧子而已。晩汨簿書一蔭吏而已。實未嘗一日從事於父祖之餘緖。知識不足以通乎章句。言行不足以信於鄕里。到今衰昏。荒落益甚。枵然爲無用之一物。夫無其實而冒其名。比之於盜。臣雖駑下。竊所深恥。其何敢揚揚彈冠。辱明詔而羞士林也。且臣犬馬之齒。已迫桑楡。百病纏身。日以澌鑠。視聽昏塞。肢脚不良。痞滯一證。尤爲難支之苦。晝不得食。夜不得臥。有時悶急。傍觀代危。㱡㱡房闥。死亡無日。若是者。又可論於當世之事耶。嗚呼。君臣之倫。根於秉彝。等分雖嚴。而恩義尤重。自非果忘之流。未有以不仕爲節者。如臣。家本世祿。厚蒙國恩。幸逢盛際。受知又偏。糜身粉骨。不足爲報。奔走夷險。豈非其分。而況臣伏聞春宮邸下。衣尺漸長。睿思日通。昨年重陽之始講也。儀度儼然。讀音洪暢。滿廷環瞻。莫不抃躍。伊時桂坊。有出以語臣者。相對羨詑。幾欲起舞。而今寶齡。又添一籌。書筵次第當開。臣以此際。名係官僚。其欲竭誠盡智。自效於侍講之末者。尤豈有限極哉。顧以廉義。拘之於前。疾病縻之於後。反覆揣量。蠢動無路。酬恩報德。此生已矣。撫躬悲歎。尙復何言。伏願聖慈憐臣肝膈之懇。亟許刊削臣職。仍治臣違命之罪。俾重任無曠。微分獲安焉。臣無任云云。答曰。省疏具悉爾懇。多少俱在敦諭。更不多誥。爾須亟回遐心。幡然登途。以副予側席如渴之望。傳曰。夫人君之御經筵。資講學。所貴登賢俊而達治體也。今爾。以山林宿德之士。夙膺朝家旌招之禮。負一世之重望。切九重之虛佇。宜卽幡然。俾國家有論道經邦之效。亦爾志遂幼學壯行之願。而夫何今日。巽章又至。遐心莫回。實孤朝夕之企望。還慙誠意之淺薄。方當春陽載屆。和氣昭融。而元良衣尺漸長。知思日開。此正名儒碩德輔翼薰陶之時也。爾以世祿之臣。宜念乃祖乃父克篤忠貞之心。勿思獨善而求志。必懋匡君而利民。則豈非所望於招延之苦心也。不待予言之申複。想必爾心之感悟。爾其斯速登途。以副予意。仍傳曰。此批答及敦諭。遣史官。傳諭于贊善金履安處。
정조 10년
侍講院諮議曺霖疏曰。伏以。臣濫竊虛名。恩禮愈重。誨諭荐降。罪戾日積。臣雖頑如木石。冥若豚魚。亦知君臣之義。無所逃於天地之間也。安敢斁倫悖義。自陷於干記之誅哉。臣每承誠淺之敎。讀書之褒。惶恐震駭。心悸形渥。而至於謂不可有爲之敎。尤不勝驚懼戰掉。措躬無地。臣幸逢聖主。右文爲治。禮士勤民。至誠藹然。於休盛世。此其時哉。苟有可施之擧。夫豈不願立淸朝。對揚休命。元良岐嶷。衣尺漸長。慶溢宗祊。百僚欣抃。如有裨輔之益。亦豈不出入書筵。竭誠思效。臣賦性陋劣。學識空疎。人或有其然。豈其然之疑。而臣則知愚庸決不可之實。欲進受恩命。則身犯欺負。欲退守私分。則跡涉驕蹇。二者之間。實無竝行不悖之道。臣妄自揣摩。權其輕重。與其執虛名。以應實用。顚頓狼狽。玷累聖朝。寧不忘溝壑。守株田間。爲分義之當然。矧今年老病痼。心氣凋喪。耳目昏聵。精神茫昧。安能備驅策而任夙夜哉。且臣。以職名在身之故。每霑書冊扇曆錫賚之恩。春宮賜送。亦復來降。辭避無路。雖已祗受。虛冒職名。叨竊恩澤。臣誠慙恩畏義。罔知所措。伏乞聖慈。特賜憐察。收廻異數。寢罷徵命。亟詔有司。勘臣違命之罪。以肅朝綱。以安微分。千萬幸甚。臣無任云云。答曰。省疏具悉爾懇。多少俱在敦諭。更不多誥。爾須亟回遐心。幡然登途。以副予側席如渴之望。傳曰。朝廷乏經濟之材。山林有隱遯之士。終非治世之象也。自爾應是選。今幾歲矣。招延之禮。非不勤摯。而初心莫回。巽辭之牘。非止一再。而予心彌苦。況當國事叢脞。俗習澆漓之際。苟欲得賢而共理。捨爾林下讀書之士而何以哉。且今三陽載回。萬品咸新。惟我元良。衣尺漸長。正當早諭敎之時。爾何不亟回遐心。幡然造朝。薰陶德性。啓沃講筵。以副夙夜延佇之望。而乃有此尋章之擧耶。實慙誠意之淺薄。更有敷心之勤懇。爾其趁卽登途。副此如渴之望。仍傳曰。此批答及敦諭。下諭于諮議曺霖處。
정조 10년
丙午二月初二日辰時。上御重熙堂。禮兵房承旨入侍時。左承旨李祖承。右承旨趙尙鎭。記事官金孝建金鳳顯李崑秀。以次進伏訖。上曰。廳注書入侍。金祖淳承命進伏。上曰。備郞發牌。淸齋與否。摘奸以來事。分付。命書傳敎曰。政官牌招開政。又命書傳敎曰。禮房承旨馳詣文廟。奉審摘奸。仍詣啓聖祠。看審以來。又命書傳敎曰。別試初試隔日。試望聞甚苟艱。卿宰侍從堂上堂下罷削人員。竝敍用。上曰。兵曹判書入侍。徐有隣追入進伏。有隣曰。昨日尙州儒生全始玉入侍。因言端。始玉先祖故正郞贈都承旨克恒。事蹟考出以稟事命下矣。取考其行錄。則克恒。以仁廟甲子登科。歷藝文館檢閱。丙子亂。其父贈左議政忠簡公湜。以前副學。在鄕倡義。克恒則以禮曹正郞。扈駕入南漢時。有留司之命。人皆危之。勸以賊情叵測。觀勢作行。克恒以爲君命不可緩也。趣駕而出。留城中數十日。賊復大肆搶掠。克恒遂死之。亂定後。特贈都承旨。伊后一鄕多士。屢次呈單於道臣及御史。請施綽楔之典。而姑無狀聞之擧云矣。事實果如此。則爲國殉忠。有足欽歎。而第伏念。上徹雖因言端。事面終涉干恩。且莫重褒獎之典。不可以其子孫之言。輕易許施。令該曹分付道臣。採訪登聞後。更爲稟處。何如。上曰。旣有褒贈。實蹟可知。不必令本道採訪。特爲旌閭。可也。出擧條命退。諸臣以次退出。
정조 10년
丙午二月初二日申時。上御壽康齋。軍士房承旨入侍時。左承旨李祖承。假注書李敬五。記事官金鳳顯李崑秀。以次進伏訖。上命書傳敎曰。以孝烈抄報事。日前因言官所懷。有措辭下批者。其間果已訪問坊曲乎。問于該府。使之草記。又命書傳敎曰。朝官年八十。士庶年九十人加資。今年歲首。未及下批者。令京兆訪問坊曲使之報來後。草記。則近日政事。直爲下批。其委折。問于吏曹以啓。又命書傳敎曰。老病摠管許遞。今日政。一體差出。又命政望。催促入之。賤臣承命出。持望筒入。上曰。新除授承旨牌招察任。出榻敎又命書贊善金履安。諮議曺霖疏批。仍命退。承史以次退出。
정조 10년
行都承旨金尙集坐。行左承旨具明謙坐。右承旨李亨元坐直。左副承旨趙興鎭坐直。右副承旨趙尙鎭坐。同副承旨洪仁浩坐。注書金孝建仕一員未差。假注書朴蓍壽仕直。事變假注書李錫垕仕。
정조 10년
傳于趙興鎭曰。禮房承旨。馳詣社壇。奉審摘奸以來。
정조 10년
以文一所試官洪明浩禁推傳旨。傳于趙興鎭曰。違牌旣命。勿爲呼望。同一情勢。一進一否。極爲駭然。近來紀綱。雖曰解弛。若知嚴畏之心。焉敢言送。禁推猶屬薄勘。如非特敎。雖已拿囚。例不得開坐云。鞫坐收殺後。言送委折。嚴問捧供以聞事。分付。
정조 10년
承旨前望單子入之。趙興鎭洪仁浩落點。
정조 10년
有政。吏批。判書金魯鎭進。參判趙時偉牌不進。參議李集斗進。行都承旨金尙集進。以趙鼎鎭爲副提學。金履鏞爲應敎。趙濟魯爲副應敎。孟至大成種仁爲校理。李鼎運爲修撰。趙衍德爲司僕正。李命植爲同成均。
정조 10년
兵批。判書徐有隣進。參判尹蓍東試官進。參議柳誼侍衛進。參知李夔試官進。右承旨李亨元進。副護軍單李濟萬李思祚韓光近韓晩裕。副司直單沈豐之蔡弘履魚錫定金光默金翊休鄭存中李東馨尹尙東權以綱洪明浩權朴天衡李復永李喆模姜彝正沈銖李存遠朴長卨。副司果單尹序東李羽晉柳畊。
정조 10년
以副提學趙鼎鎭牌不進罷職傳旨。傳于李亨元曰。館錄有命。豈可如是違牌。更卽牌招。卽爲會圈。
정조 10년
以應敎金履鏞牌不進罷職傳旨。傳于趙興鎭曰。只推。更爲牌招。
정조 10년
以副應敎趙濟魯。校理成種仁牌不進罷職傳旨。傳于趙興鎭曰。只推。更爲牌招。
정조 10년
兩司前望單子入之。大司憲鄭好仁。大司諫徐有成。執義安廷鉉。司諫鄭萬始。掌令權之彦韓宗纘。持平權儐。正言李敬五落點。
정조 10년
李敬五陞六。代朴蓍壽爲假注書。
정조 10년
承旨前望單子入之。具明謙落點。
정조 10년
臺諫前望單子入之。執義趙衍德。正言金載翼落點。
정조 10년
趙興鎭。以弘文館言啓曰。新錄事。命下矣。臣等齊會本館。雖已備員。而副校理趙弘鎭病不進。修撰李鼎運。纔已徑出。副應敎趙濟魯。以文二所試官進去。修撰曺允大。以殿講試官進參。校理孟至大在外。旣有在職僚員。而不參圈坐。有違館規。在外及試所進去人員。有難等待。而懸病及徑出人員。竝卽牌招。以爲進參之地。何如。傳曰。徑出及懸病人。竝許遞。可也。
정조 10년
金尙集。以吏曹言啓曰。重試對擧別試文科初試試官。今方擬入。而前修撰李錫夏。前正言李庚運。時無職名。令該曹口傳付軍職。何如。傳曰。允。
정조 10년
李亨元。以兵曹言啓曰。今此別試武科初試試官望。磨鍊擬入。而武臣當品中可擬之人乏少。曾經堂上兵使。竝擬以入之意。敢啓。傳曰。知道。
정조 10년
李亨元。以兵曹言啓曰。今此別試武科初試試官望。今方擬入。而時無職名人員。依例口傳付軍職。何如。傳曰。允。
정조 10년
趙興鎭。以禮曹言啓曰。今此別試文科初試一所。設場於本曹矣。上直郞廳。依例朝房直宿之意。敢啓。傳曰。知道。
정조 10년
趙尙鎭。以禮曹言啓曰。卽接永禧殿官員所報。則今此別試初試時。兩官俱欲觀光云。莫重之地。不可一時暫曠。兩官赴擧時。假官依定式。令吏曹。以成均館官員。口傳啓下。以爲推移入直之地。何如。傳曰。允。
정조 10년
李亨元。以備邊司言啓曰。本司武郞廳李尙岳。奔走勤仕。已滿十五朔。依例六品遷轉事。捧承傳施行。何如。傳曰。知道。
정조 10년
李亨元。以備邊司言啓曰。本司武郞廳洪龍僖。奔走勤仕。已滿十五朔。依例六品遷轉事。捧承傳施行。何如。傳曰。知道。
정조 10년
李亨元。以司僕寺一二提調意啓曰。今日殿座時。本寺正當爲進輿差備。而正趙衍德。移拜臺職。其代。令該曹口傳差出。以爲差備之地。何如。傳曰。允。
정조 10년
吏曹口傳政事。以金熙朝爲司僕正。
정조 10년
趙尙鎭。以義禁府言啓曰。明日文武科初試時。本府別入直都事二員。皆爲赴擧。武都事一員。當直入直。而文一二所禁亂都事及公事回公都事。無以推移。依前例。假都事五員。令該曹各別擇差。以爲分排之地。何如。傳曰。允。假都事二員。宣傳官中差出入直。別入直蔭都事皆令赴擧。可也。